身為阿媽嘅吳美雲感嘆坊間好多西方童話書，屬於自身文化嘅兒童讀物太少，於是1981年以原創圖文推出《漢聲中國童話》，一套十二本，每日一個故事，再加上為兒童編創嘅科普同生活常識嘅《漢聲小百科》喺1984年面世，呢兩套書成為1970、1980年世代重要嘅啟蒙書，當時臺灣中產家庭經常以呢兩套書作為送畀細路嘅賀禮，重因為太多盜版書，令到吳美雲親自連同警方去捉。